**Prijedlog Predlagač: Gradonačelnik**

Na temelju članka 37. Zakona o zaštiti i očuvanju kulturnih dobara („Narodne novine“, broj 69/99, 151/03, 157/03, 100/04, 87/09,88/10, 61/11, 25/12, 136/12, 157/13, 152/14, 98/125 i 44/17), članka 78. stavka 2. Statuta Grada Korčule („Službeni glasnik Grada Korčule“, broj 3/18) te članka 68. Poslovnika Gradskog vijeća Grada Korčule („Službeni glasnik Grada Korčule“, broj 7/09, 8/11, 3/14, 4/13-pročišćeni tekst i 1/16), Gradsko vijeće Grada Korčule je na \_\_\_\_\_\_\_. sjednici održanoj dana \_\_\_\_\_\_\_\_\_\_ 2018. godine donijelo

**Z A K L J U Č A K**

**o nekorištenju prava prvokupa nekretninu označenu kao čest. zgr. 12 z.u. 237 k.o. Korčula**

1. Grad Korčula neće koristiti pravo prvokupa, sukladno Zakonu o zaštiti i očuvanju kulturnih dobara, nekretninu označenu kao čest. zgr. 12 z.u. 237 k.o. Korčula, u vlasništvu Dušana Simića iz Valjeva (Republika Srbija), što u naravi predstavlja kučište (ruševinu), (tlocrtne) površine 50 m2, koja se nalazi u Korčuli, u (ulici) Žitnici, po cijeni od 225.000,00 EUR-a, plativo jednokratno u kunskoj protuvrijednosti na dan plaćanja.

2. Ovaj Zaključak stupa na snagu danom donošenja, a objavit će se u „Službenom glasniku Grada Korčule“

KLASA: 944-03/18-01/05

URBROJ: 2138/01-01-18-

Korčula,

 PREDSJEDNIK

 GRADSKOG VIJEĆA

DOSTAVITI:

 1. Odvjetnica Ana Jurić, Split. Put Plokita 40, kao punomoćnica

 2. Ministarstvo državne imovine,

 Zagreb, Dežmanova 10

3. Dubrovačko-neretvanska županija, Dubrovnik,

 Pred Dvorom 1

1. Pismohrana

O b r a z l o ž e n j e

Odvjetnica Ana Jurić iz Splita, kao punomoćnica prodavatelja Dušana Simića, kao vlasnika predmetne nekretnine, koja se nalazi u staroj gradskoj jezgri grada Korčule, u Žitnici, nasuprot zgrade Gradske uprave), ponudila je sukladno čl. 37. Zakona o zaštiti i očuvanju kulturnih dobara pravo prvokupa Gradu Korčuli, s obzirom da je nekretnina zaštićena kao pojedinačno kulturno dobro (gotičko-renesansna kuća, RTS 802), o čemu svjedoči Potvrda Ministarstva kulture, Uprave za zaštitu kulturne baštine, Konzervatorski odjel u Dubrovniku, klasa: 940-06/18-01/0084, od 20. 3. 2018.

Cijena je 225.000,00 EUR-a, plativo jednokratno, u kunskoj protuvrijednosti na dan plaćanja

Prvenstvo u ostvarivanju prava prvokupa ima grad ili općina u odnosu na županiju i Grad Zagreb pa RH.

Ponuda za pravo prvokupa je zaprimljena 11. lipnja 2018. (priložen zk, kopija kat. plana, punomoći, rješenje Općinskog suda u Dubrovniku, Stalna služba u Korčuli, Zemljišnoknjižni odjel u Korčuli, o upisu vlasništva, Potvrdu Ministarstva kulture, rješenje Regionalno zavoda za zaštitu spomenika kulture iz Splita od 9. rujna 1974., Posjedovni list, izvode iz Zemljišne knjige.

S obzirom da se radi o vrijednosti stjecanja nekretnine koja prelazi 135.974,79 kn, kao granica do koje odluku može donijeti gradonačelnik, isto je proslijeđeno Gradskom vijeću na odlučivanje.

Predlaže se da se ne koristi pravo prvokupa jer Grad nema financijskih sredstava niti takva nekretnina predstavlja za Grad značajan objekt.